Valerij Vasiljevitsj Gerasimov

Valerij Vasiljevitsj Gerasimov (russisk: Валерий Васильевич Герасимов,  født 8. september 1955 i Kazan i Den tatariske autonome sosialistiske sovjetrepublikk i RSFSR i Sovjetunionen) er en russisk armégeneral og nåværende sjef for generalstaben i Russlands forsvar. Han er også første viseforsvarsminister etter forsvarsministeren. Han ble utnevnt av president Vladimir Putin 9. november 2012.

I februar 2013 fikk han publisert en artikkel i tidsskriftet «Militærindustriell kurer» (Военно-промышленный курьер) med tittel «Verdien av vitenskap i framsyn». Innholdet er senere blitt kalt Gerasimovdoktrinen, og har vist seg viktig for Russlands utenrikspolitikk.

Under Russlands invasjon av Ukraina 2022 ble general Gerasimov ofte sett sammen med Putin og general og forsvarsminister Sergej Sjojgu.

28. april 2022 ankom Gerasimov Izium for personlig å lede det russiske felttoget fra byen. 11. januar 2023 ble Gerasimov utnevnt til sjef for Ukrainas «militære spesialoperasjoner». General Sergej Surovikin, som tidligere hadde vært ansvarlig for operasjoner, ble hans assistent.

Familieliv 
Valerij Gerasimov er gift og har en sønn.

Referanser 

Russiske generaler
Personer fra Kazan
russiske militære fra den russisk-ukrainske krig